Diari Oficial de la Generalitat Valenciana


Sumari del DOGV 3091, del 02-10-1997 (1997/10324)

RESOLUCIÓ de 28 d'agost de 1997, de la directora general d'Ensenyaments Universitaris i Investigació, per la qual es concedeixen ajudes al transport universitari a la Comunitat Valenciana
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3091

Data del DOGV
:   02-10-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/10180


Organisme emissor
:   Conselleria de Cultura, Educació i Ciència

Tipus de document
:   Resolució

3261 RESOLUCIÓ de 28 d'agost de 1997, de la directora general d'Ensenyaments Universitaris i Investigació, per la qual es concedeixen ajudes al transport universitari a la Comunitat Valenciana. [97/X10388]
  
Vista l'Ordre de 26 de maig de 1997, de la Conselleria de Cultura, Educació i Ciència, publicada en el Diari Oficial de la Generalitat Valenciana número 3.010, de 10 de juny, per la qual es convocaren ajudes al transport universitari per a 1996.
  
Vistes les diferents sol·licituds formulades per empreses, ajuntaments, associacions i altres.
  
Atès el que disposa la base tercera de l'esmentada Ordre, en la qual s'estableixen els criteris per a l'avaluació de les sol·licituds presentades i la concessió de les ajudes.
  
A la vista de la proposta elevada per la Comissió d'Avaluació prevista en l'Ordre de 26 de maig i en virtut del que disposa la disposició final primera de l'ordre abans esmentada, resolc:
  
Primer
  
Concedir als beneficiaris que s'allisten en l'annex I les ajudes en la quantia que s'hi indica per al transport universitari. La quantia correspon al servei prestat en els períodes lectius compresos entre l'1 de gener i el 31 de desembre de 1997.
  
Segon
  
Excloure les sol·licituds que s'indiquen en l'annex II per no complir els requisits de la convocatòria.
  
Tercer
  
Denegar les sol·licituds que s'indiquen en l'annex III pels motius que s'hi exposen.
  
Quart
  
Les quantitats que han de percebre els beneficiaris es pagaran semestralment, una vegada realitzada i justificada l'activitat que motiva la subvenció.
  
Cinquè
  
Els beneficiaris de la subvenció tenen les següents obligacions:
  
a) Realitzar l'activitat que fonamenta la concessió de l'ajuda.
  
b) Acreditar davant la Conselleria de Cultura, Educació i Ciència, abans del pagament, la realització de l'activitat que fonamenta la concessió de la subvenció i la repercussió de la subvenció en la quantitat a pagar pels alumnes, mitjançant la presentació de la següent documentació:
  
1. Memòria tipus explicativa de les activitats realitzades on es reculla el grau de compliment de la activitat subvencionada.
  
2. Certificat dels gestors de la entitat que expresse que ha quedat complida l'activitat que va motivar la concessió de la subvenció.
  
En el cas que el beneficiari siga un municipi o una associació d'estudiants, hauran d'aportar els originals o còpies compulsades de factures amb l'empresa contractista, i també el contracte firmat per l'empresa. En el cas d'empreses de transport de línies especials, aportaran el contracte amb el col·lectiu que ha contractat el servei especial.
  
Les entitats subvencionades hauran d'aportar una declaració individual dels usuaris que es beneficien d'aquestes ajudes, segons el model que es facilitarà a les entitats que obtinguen la subvenció.
  
c) Sotmetre's al control de les inspeccions corresponents a l'objecte que es puga verificar el grau de compliment amb relació a la subvenció concedida.
  
d) Donar publicitat en els autobusos que realitzen l'activitat subvencionada en els termes següents:
  
( Cartell: mida grandària A4.
  
( Text: transport universitari subvencionat per la Generalitat Valenciana.
  
e) Sotmetre's al control financer que correspon a la Intervenció General, amb relació a l'ajuda concedida.
  
f) Comunicar a la Conselleria de Cultura, Educació i Ciència l'obtenció d'altres subvencions o ajudes concedides per a la mateixa finalitat. L'import de les subvencions atorgades per aquesta convocatòria en cap cas podrà ser de tal quantia que, aïlladament o en concurrència amb subvencions i ajudes d'altres administracions públiques, o d'altres ens públics o privats, supere el cost de l'activitat que ha de desenvolupar el beneficiari.
  
g) Les altres a què fa referència l'article 47 del Text Refós de la Llei d'Hisenda Pública de la Generalitat Valenciana.
  
La documentació justificativa de la realització de l'activitat s'haurà de presentar davant la Conselleria de Cultura, Educació i Ciència amb anterioritat a les dates que tot seguit s'expressen:
  
1r. semestre: 17 d'octubre de 1997.
  
2n. semestre: 19 de desembre de 1997.
  
En qualsevol cas, l'administració realitzarà les inspeccions que considere necessàries per a l'adequada comprovació de la bona aplicació dels fons públics.
  
Sisè
  
Tota alteració de les condicions tingudes en compte per a la concessió de la subvenció i, en tots els casos, l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
Setè
  
El pagament de les subvencions a què done lloc aquesta resolució, quedarà sotmès a la tramitació i l'aprovació de l'oportú expedient de despesa.
  
Vuitè
  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, amb la comunicació prèvia a la Conselleria de Cultura, Educació i Ciència, d'acord amb el que disposen els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i amb els articles 57 i 58 de la Llei de la Jurisdicció Contenciós Administrativa.
  
València, 28 d'agost de 1997.- La directora general d'Ensenyaments Universitaris i Investigació: Carmen Martorel Pallás.